"Sala de detenție", introdusă în școli, pentru elevii care deranjează orele. Noile reguli au fost puse în dezbatere publică
Elevii care deranjează orele vor putea fi duși în altă sală de clasă sub supravegherea unui cadru didactic, care le poate da diverse activități, precum lectură suplimentară sau completarea de fișe de lucru, se arată în Statutul Elevului, pus în dezbatere publică pe site-ul Ministerului Educației. De asemenea, este interzisă folosirea telefoanelor mobile în timpul orelor, în caz contrar acestea fiind confiscate și apoi restituite obligatoriu părinților în aceeași zi, potrivit aceluiași document.